Osalejate arv üritusel ei olnud küll teab suur, kuid need kes olid kohal, olid ka selle võrra asjalikumad. Arutati selle üle, milliseid probleeme on osalejad tööturul kohanud, kuulnud või kogenud ning kuidas saaks neid lahendada. Aktuaalse teemana arutati ka Riigikogu valimiste teemasid. Seda tehti juba gruppides ning iga grupp presenteeris oma ettepanekuid. Tuli ilmsiks, et suur probleem on "onupojapoliitikaga". Ehk võetakse tööle enda tuttavaid ja lähedasi.  Majanduslanguse tingimustes on seega ausalt tööd leida veelgi raskem. Eriti aga noorel. Teine oluline probleem, mida arutati oli nõudmised tööotsijale. Tihti on töökuulutuses sees, vajalik eelnev töökogemus sarnases ametis n aastat. Tekib segane olukord, kuna noor, kes alles siseneb tööturule ei oma reeglina aastate pikkust kogemust. Ehk tema kandidatuuri ei võeta tõsiselt või võrdväärselt.